HU
C 278/32
3.6.
Az Európai Unió Hivatalos Lapja
2022.7.20.
A bejegyzett elnevezést viselő termék címkézésére vonatkozó egyedi szabályok A „Piadina Romagnola” / „Piada Romagnola” OFJ minden egyes kiszerelésén, világos, olvasható, eltávolíthatatlan betűkkel kötelezően fel kell tüntetni: –
az uniós logót,
–
a „Piadina Romagnola” vagy „Piada Romagnola” elnevezést, valamint az „Indicazione Geografica Protetta” [„oltalom alatt álló földrajzi jelzés”] szöveget vagy annak „IGP” [„OFJ”] betűjelét,
–
a terméklogót.
A fogyasztók pontosabb tájékoztatása érdekében a „Piadina Romagnola” / „Piada Romagnola” „alla Riminese” változata esetében a csomagoláson világos, olvasható, eltávolíthatatlan módon, a „Piadina Romagnola” / „Piada Romagnola” elnevezéssel azonos típusú betűkkel az „alla Riminese” feliratnak is szerepelnie kell.
A logó alább látható.
Alkalmazott színek: barna 724 C és bézs 728 C.
A kép fekete-fehér is lehet, ha a címkén kizárólag fekete és fehér szín szerepel.
Amennyiben a terméket közvetlenül és kizárólagosan állítják elő és értékesítik, a fent leírt logót és feliratokat az üzlet névtáblája mellett lehet elhelyezni.
A „Piadina Romagnola” vagy „Piada Romagnola” OFJ elnevezésnek, vagy a jelen dokumentumban előírt egyéb feliratoknak azonos látómezőbe csoportosítva, világos, olvasható, eltávolít­ hatatlan módon, a háttértől jól elkülönülő méretben, a többi felirattól és/vagy ábrától határozottan megkülönböztethető módon kell szerepelniük.
A címkén olyan választható, a fogyasztók számára garanciát biztosító és/vagy tápértékre vonatkozó információk, illetve magánvállalkozások és saját márkajelzések is feltüntethetők, amelyeknek nincs dicsérő, vagy a fogyasztókat megtévesztő szándéka.
Ha a „Piadina Romagnola” / „Piada Romagnola” vastagsága 4–8 mm, a címkén feltüntethető a „spessa” vagy „la spessa” [vastag] felirat.
A nemzetközi piacokra szánt terméken az „oltalom alatt álló földrajzi jelzés” szöveg szerepelhet a célország nyelvén.
4.
A földrajzi terület tömör meghatározása A „Piadina Romagnola” / „Piada Romagnola” előállítási és csomagolási területe a történelmi Romagna területét, pontosabban Rimini, Forlì-Cesena és Ravenna megye egész területét, valamint Bologna megye következő településeit foglalja magában: Borgo Tossignano, Casalfiumanese, Castel del Rio, Castel Guelfo, Castel San Pietro, Dozza, Fontanelice, Imola és Mordano.
5.
Kapcsolat a földrajzi területtel Romagna Emilia-Romagna tartomány legkeletibb részén található.
A terület határa keleten az Adriai-tenger partvidéke, nyugaton Bologna megye, dél felől Marche tartomány, északon pedig Ferrara megye.
Mérsékelt szubkontinentális éghajlata a tengerszint feletti magasság, illetve a tengerparttól való távolság szerint változik.
Noha nem sokban különbözik Észak-Olaszország többi részének klímájától, Romagna éghajlata a síkvidéki sáv fokozatos elvékonyodása nyomán alakul ki.